ועדת הכנסת, כנסת 17, פרוטוקול מספר 264, 2008-10-27 11:30

דוד טל: בוקר טוב, אני מתכבד לפתוח את ישיבת ועדת הכנסת הראשונה במושב החורף.

דוד טל: סדר היום שלנו צפוף.

דוד טל: ראשית נדון בסדרי הדיון לגבי הודעתו של ראש הממשלה.

דוד טל: אני מציע 8 דקות לסיעה שאפשר לפצל את זה רק לשני חברים, כלומר 4 דקות ו-4 דקות.

דוד טל: יש הצעות אחרות?

דוד טל: אין.

דוד טל: מי בעד ההצעה ירים את ידו?

דוד טל: מי מתנגד?

דוד טל: תודה.

דוד טל: סדר הדיון למליאה היום אושר.

דוד טל: ב.

דוד טל: בקשות לפי פרק י' לחוק הכנסת: 1.

דוד טל: בקשת סיעת "גיל" וסיעת "צדק לזקן" להתמזג.

דוד טל: 2.

דוד טל: בקשת חה"כ אלחנן גלזר להתפלג מסיעת "צדק לזקן" ולהקים סיעה חדשה.

דוד טל: נעבור לנושא השני.

דוד טל: בקשות לפי פרק י' לחוק הכנסת.

דוד טל: בקשת סיעת "גיל" וסיעת "צדק לזקן" להתמזג.

דוד טל: כמו כן יש לנו את בקשת חבר הכנסת אלחנן גלזר להתפלג מסיעת "צדק לזקן" ולהקים סיעה חדשה.

דוד טל: נתחיל בנושא הראשון, בקשת סיעת גיל.

דוד טל: חבר הכנסת שרוני, בבקשה.

משה שרוני: אדוני היושב ראש, חברי הכנסת.

משה שרוני: אנוכי וחברת הכנסת שרה מרום שלו החלטנו לחזור למפלגת האם.

דוד טל: ועל כן אתם מבקשים להתמזג.

משה שרוני: כן.

דוד טל: חבר הכנסת חסון, בבקשה.

יואל חסון: אדוני היושב ראש, ראשית אני מברך את כל החברים, אפילו קצת התגעגענו.

יואל חסון: רציתי להבהיר הבהרה.

יואל חסון: הובא לידיעתי שהייתה איזושהי ידיעה שאנחנו מתנגדים לדבר הזה, אנחנו לא מתנגדים, להיפך.

יואל חסון: אנחנו מברכים על אחדות, חבל שזה לא היה קודם, אנחנו מברכים שזה עכשיו, מברכים גם את חבר הכנסת גלזר אם ירצה ללכת לדרך אחרת, כל אחד חופשי לדרכו ונתמוך בזה בלי שום בעיה.

דוד טל: תודה רבה, עורך דין יוסי כץ, רצית להוסיף משהו?

447: רק הבהרה קצרה.

447: הסיעות המתנגדות תייצגנה כמובן בכנסת את מפלגת גיל.

דוד טל: תודה.

דוד טל: עורך דין בן-נון, בבקשה.

חמי בן-נון: הבהרה קצרה גם כן.

חמי בן-נון: אנחנו לא מתנגדים למיזוג הזה - - -

דוד טל: מי זה אנחנו?

חמי בן-נון: אנחנו זה צומת.

חמי בן-נון: איננו מתנגדים למיזוג הזה ואנחנו אפילו מברכים ומקווים שהדרך תהיה מוצלחת.

חמי בן-נון: רצינו רק להודיע לפרוטוקול שנותרו חובות והתחייבויות שידועות במישרין ובעקיפין גם לחברי הוועדה הזאת מכוח אותו חוזה שהיה כאן לפני שאושר כל הפיצול הקודם.

חמי בן-נון: הייתי רוצה שיהיה רשום בצורה כזו או אחרת שההתחייבויות האלה קיימות.

דוד טל: זה נרשם בפרוטוקול.

דוד טל: ועדת הכנסת לא דנה בכל העניינים של הסיעות, אני מניח שתמצאו את הדרך להגיע להבנות בנושא הזה.

דוד טל: עוד מישהו מהחברים רוצה לומר את דברו?

דוד טל: בבקשה חבר הכנסת שרוני.

משה שרוני: אני חושב שכשבאים לוועדת הכנסת צריכים לבוא בידיים נקיות כמו בבית משפט.

משה שרוני: כל נושא החובות, שיירשם בפרוטוקול, יש בקופת צומת 680,000 ש"ח.

משה שרוני: לאף אחד אין התחייבויות.

משה שרוני: אם יש התחייבויות הן פחות ממאה אלף שקל.

דוד טל: חבר הכנסת שרוני, אנחנו לא מתכוונים להתערב בנושא הזה ולא מתכוונים לדון בנושא הזה.

דוד טל: אנחנו לא מתערבים בעניינים הפנימיים של כל סיעה.

דוד טל: עוד מישהו רוצה לומר משהו לפני שהיועצת המשפטית שלנו תאמר את דברה?

דוד טל: לא.

דוד טל: גברתי היועצת המשפטית המסורה והנאמנה שמגיע לה הרבה כבוד עבור העבודה שעשתה במשך כל הפגרה.

דוד טל: כשאנחנו היינו בפגרה היא עבדה על כל מיני חוקים עד לשעות המאוחרות של הלילה.

דוד טל: בבקשה גברתי.

ארבל אסטרחן: רק אציין שיש בקשה למיזוג סיעות, דבר שמחייב את אישור ועדת הכנסת לפי סעיף 60 לחוק הכנסת.

ארבל אסטרחן: הבקשה היא מטעם סיעת צדק לזקן והחוק מאפשר לחבר כנסת בודד שנמצא בסיעה של עד 3 חברים המתמזגת עם סיעה אחרת להתפלג.

ארבל אסטרחן: באותו מועד שבו מאפשרת ועדת הכנסת את המיזוג היא יכולה לאשר גם את ההתפלגות, ואז אותו חבר כנסת, חבר הכנסת גלזר, יהיה במעמד של סיעת יחיד.

ארבל אסטרחן: לגבי הדברים שנאמרו כאן, רק אציין שיירשם בפרוטוקול.

ארבל אסטרחן: ועדת הכנסת כמובן לא נכנסת להסכמים ולהסכמות השונות שבין חברי הסיעה לבין חברי המפלגה.

ארבל אסטרחן: היא לא אישרה את הדברים בעבר בעת שאישרה בחודש מאי את ההתפלגות וכעת לא מאשרת אותם בעת המיזוג.

ארבל אסטרחן: ברגע שיש בקשה של סיעות ניתן לאשר את זה וכפי שאמר עורך דין כץ, מעת ההתמזגות יש סיעה חדשה, סיעת גיל שתייצג את מפלגת גיל בת 6 חברים וכמובן מימון המפלגות ישתנה בהתאם.

ארבל אסטרחן: כלומר סיעת גיל תקבל מימון שוטף לפי מספר החברים ומפלגת צומת שעד כה הייתה מיוצגת בכנסת על ידי סיעת "צדק לזקן" תחדל להיות מפלגה שמיוצגת בכנסת ולא תקבל יותר מימון מפלגות.

דוד טל: תודה רבה.

דוד טל: צריך לתת את הקרדיט גם לחבר הכנסת גדעון סער שראה בעיני רוחו את המצב הזה, הוא ראה גם מצב קודם שמישהו קרא לזה חוק טל מספר 2, היינו בסיטואציה הזאת אבל לא חשבנו שזה יגיע גם לכאן, אבל ברגע שזה הגיע לכאן הכנסת כבר נתנה את דעתה בנושא הזה ופתרה את הבעיה.

ארבל אסטרחן: אביא רק לידיעת חברי הוועדה, בשבוע שעבר מפלגת צומת הגישה לבית המשפט המחוזי בקשה שימנע מוועדת הכנסת להתכנס ולדון במיזוג בגלל הטענות הכספיות שיש בין המפלגה לבין חברי הסיעה.

ארבל אסטרחן: בסופו של דבר בית המשפט נתן החלטה שכמובן לא ניתן למנוע מהוועדה להתכנס על הרקע הזה, בוודאי גם לא בית המשפט המחוזי שאליו הוגשה הבקשה ואפילו חייב את מפלגת צומת בהוצאות לטובת הכנסת.

דוד טל: בית המשפט המחוזי אפילו גילה ריסון במקרה הזה.

דוד טל: חבר הכנסת גלנטי, בבקשה.

יצחק גלנטי: אני מעלה כאן שאלה נוהלית, האם אין זה נכון קודם כל לבצע את ההצבעה על הפיצול בתוך מפלגת צומת ורק לאחר מכן לקחת את אותו חלק שנשאר בצומת ולאחד אותו עם גיל ולא מצב הפוך שכביכול מפלגת צומת כביכול ביחד עם החלק המבקש להתפצל ממנה נכנס - - -

ארבל אסטרחן: ראשית כל הבקשות של ההתפלגות והמיזוג הן לא של צומת אלא של הסיעה בכנסת, של סיעת צדק לזקן.

ארבל אסטרחן: לא ניתן להתפלג אם לא תהיה התמזגות.

ארבל אסטרחן: החוק אומר שהדברים צריכים להיעשות באותו זמן.

ארבל אסטרחן: אני אצטט: ההתפלגות נעשית בעת שהסיעה מתמזגת עם סיעה אחרת.

ארבל אסטרחן: לכן קודם תצביע ועדת הכנסת על המיזוג, יאושר המיזוג ואז ניתן יהיה להצביע על הפילוג.

דוד טל: תודה גברתי.

דוד טל: הכל בהיר.

דוד טל: אנחנו עוברים להצבעה.

דוד טל: לסעיף הראשון כאמור, בקשת סיעת גיל וסיעת צדק לזקן להתמזג.

דוד טל: מי בעד ההצעה ירים את ידו?

דוד טל: מי נגד?

דוד טל: מי נמנע?

דוד טל: תודה.

דוד טל: אשר על כן אישרנו את הצעת המיזוג פה אחד.

דוד טל: אנחנו עוברים לנושא השני, בקשתו של חבר הכנסת גלזר להתפלג מסיעת צדק לזקן ולהקים סיעה חדשה.

דוד טל: חבר הכנסת גלזר, אתה רוצה לומר משהו?

אלחנן גלזר: כל הדברים נאמרו.

ארבל אסטרחן: אני רק רוצה להוסיף שתוקם סיעה חדשה שתיקרא "הדרך הטובה" כפי שביקש חבר הכנסת גלזר.

ארבל אסטרחן: גם את השם צריכה ועדת הכנסת לאשר.

ארבל אסטרחן: הסיעה החדשה אינה מייצגת מפלגה כלומר לא תהיה זכאית למימון עד אשר תחליט לייצג מפלגה, בין אם מפלגה חדשה, בין אם מפלגה קיימת.

דוד טל: תודה.

דוד טל: מישהו רוצה להתייחס?

דוד טל: לא.

דוד טל: אשר על כן אנחנו עוברים לאישור הסעיף השני של ההתפלגות של חבר הכנסת גלזר.

דוד טל: מי בעד ההצעה ירים את ידו?

דוד טל: מי מתנגד?

דוד טל: מי נמנע?

דוד טל: תודה.

דוד טל: אשר על כן גם את הסעיף הזה אישרנו.

דוד טל: תודה לכולם, הישיבה נעולה.